​ສະຫະລັດ ​ຈະ​ລົດຈໍານວນ ​ຄົນ​ຕິ​ດ​ເຊື້ອ​ເອັຊ​ໄອ​ວີ ລາຍ​ໃໝ່ ລົງ​ໃຫ້​ໄດ້ 25% (ວີດີໂອກ່ຽວຂ້ອງ)
ສະຫະລັດ​ວາງ​ເປົ້າໝາຍ ​ຈະ​​ລົດ​ຜ່ອນ ຈໍານວນ​ຄົນ​ຕິ​ດ​ເຊື້ອ​ເອັຊ​ໄອ​ວີ ລົງ​ໃຫ້​ໄດ້ 25 ​ເປີ​ເຊັນ ​ໃນໄລຍະ​ສາມ​ປີ ຕໍ່​ໜ້ານີ້.
ສະຫະລັດວາງເປົ້າໝາຍ ທີ່ຈະລົດຈໍານວນ ຄົນຕິດເຊື້ອເອັຊໄອວີລາຍໃໝ່ ລົງໃຫ້ໄດ້ 25 ເປີເຊັນ ພາຍໃນປີ 2015 Jerome Socolovsky ຜູ້ສື່ຂ່າວວີໂອເອ ລາຍງານວ່າ ເຈົ້າໜ້າທີ່ສາທາລະນະສຸກລະດັບສູງຂອງສະຫະລັດຄົນນຶ່ງ ໄດ້ບອກ ກອງປະຊຸມໂຣກເອດສ໌ນາໆຊາດທີ່ວໍຊິງຕັນວ່າ ເປົ້າໝາຍດັ່ງກ່າວເປັນພາກສ່ວນນຶ່ງຂອງຍຸດທະສາດການປ້ອງການເຊື້ອເອັຊໄອວີແຫ່ງຊາດ ທີ່ບັນດາປະເທດອື່ນໆຄວນຈະປະຕິບັດຕາມ ທອງປານ ມີເລຶ່ອງນີ້ມາສະເໜີທ່ານ ທ່ານ Howard Koh ລັດຖະມົນຕີຊ່ວຍກະຊວງສາທາລະນະສຸກຂອງສະຫະລັດ ໄດ້ບອກ ຜູ້ຕາງໜ້າຈາກທົ່ວໂລກ ທີ່ມາຮ່ວມກອງປະຊຸມໂຣກເອດສ໌ວ່າ ຍຸດທະສາດລະດັບຊາດນັ້ນ ຖືວ່າສໍາຄັນທີ່ສຸດຕໍ່ການລົດຜ່ອນການແຜ່ລາມຂອງໂຣກເອດສ໌ ທ່ານກໍ ກ່າວວ່າ ທ່ານ Koh ກ່າວອີກວ່າ ສະຫະລັດຈະປະສົບຜົນສໍາເລັດໃນການລົດຜ່ອນ ຈໍານວນຄົນຕິດ ເຊື້ອເອັຊໄອວີ ລົງໃຫ້ໄດ້ 25 ເປີເຊັນ ຕະຫຼອດໄລຍະສາມປີຕໍ່ໜ້ານີ້ ໂດຍການປິ່ນປົວພວກ ຄົນທີ່ຕິດເຊື້ອເອັຊໄອວີແລ້ວນັ້ນ ແລະໂດຍການເພີ່ມປະລິມານສັດສ່ວນຂອງພວກທີ່ຮູ້ວ່າ ຕົນມີເຊື້ອເອັຊໄອວີ ມີການຕີລາຄາກັນວ່າ ນຶ່ງໃນຫ້າຄົນໃດບໍ່ຮູ້ວ່າຕົນຕິດເຊື້ອໄວຣັສນີ້ຫຼືບໍ່ ທ່ານ Koh ໄດ້ອ້າງເຖິງໂຄງການນຶ່ງ ທີ່ກົມບໍລິການຍານຍົນ ໃນນະຄອນຫຼວງວໍຊິງຕັນ ວ່າສາມາດຊ່ວຍໃນເລື້ອງນີ້ໄດ້ ທ່ານ Koh ເວົ້າວ່າ: ທ່ານ Koh ເວົ້າອີກວ່າ ປັດຈຸບັນນີ້ ມີຊາວອາເມຣິກັນ ນຶ່ງລ້ານນຶ່ງແສນຄົນ ທີ່ຕິດເຊື້ອເອັຊ ໄອວີ ແລະມີຜູ້ຕິດເຊື້ອໄວຣັສນີ້ລາຍໃໝ່ໆ ປະມານ 50,000 ຄົນໃນທຸກໆປີ ທ່ານ Koh ກ່າວວ່າ ພວກຜູ້ຊາຍຊາວອາເມຣິກັນເຊື້ອສາຍອາຟຣິກາ ແລະເຊື້ອສາຍສະເປນ ທີ່ມີເພດ ສໍາພັນກັບເພດດຽວກັນ ຫລືກັບພວກແມ່ຍິງຜິວດໍາ ແລະພວກຊົມໃຊ້ຢາເສບຕິດຢູ່ເຂດຕົວ ເມືອງ ແມ່ນໄດ້ຮັບຜົນກະທົບຫລາຍທີ່ສຸດ